**Összefoglaló**

**a**

**Szeniorok Szentendrei Iskolája**

**és a**

**Szeniorok Szentendrei Akadémiája**

**2020-as munkájáról, illetve**

**a 2021-re vonatkozó**

**képzési tervek ismertetése**

Készítette: Dr. Jászberényi József

igazgató

Aranykor Központ

Szentendre

Dunakorzó 25. fszt. 1.

1. A 2020-as esztendő képzési tervei, és azok megvalósulása
   1. Szeniorok Szentendrei Iskolája (SZESZI) – 16. félév

A 2020. márciusában Magyarországra érkezett COVID-járvány előtt a 2013 ősze óta városunkban folyamatosan zajló képzéseink kapcsán a jól bevált szenior tanfolyamokat hirdettük meg, amelyek a következők voltak (zárójelben a kezdő időpontokat tüntettem csak fel. Ezek után minden következő hét adott napján, az adott időben kezdődtek volna a kurzusok, a szellemi képzésnél összesen 7 alkalom, a fizikai edukációnál 10 alkalommal):

1. *Szenior Örömtánc (Novák Mária) (Helyszín: DMH, február 14. péntek, 12:40)*

*2. Egyensúlytréning (Novák Mária) (Helyszín: DMH, február 14. péntek, 11:30)*

*3. Rekreációs tréning (Borbély Klára) (Helyszín: DMH, január 21. kedd, 10:30)*

*4. Geopolitika (Dr. Jászberényi József) (Helyszín: Kisházasságkötő, március 16. hétfő, 17:00)*

*5. Kezdő számítástechnika (Illés Csaba) (Helyszín: Rákóczi Gimnázium, kezdés várhatóan: március 23. 16:30)*

*6. Haladó számítástechnika (Illés Csaba) (Helyszín: Rákóczi Gimnázium, kezdés várhatóan: március 30. 16:30)*

*7. Kezdő angol (Murnyák Gertrúd, Helyszín: DMH, március 20. péntek, 12:00)*

*8. Haladó angol (Murnyák Gertrúd, március 20. péntek, helyszín: DMH, 10:00)*

*9. 3. szintű angol (Sot Márton, helyszín: Aranykor Központ, március 19. csütörtök, 14:00)*

*10.Angol társalgás (Sot Márton, helyszín: Aranykor Központ, március 19. csütörtök, 15:45)*

*11.Kezdő olasz, 2. szint (Dalnoki Gabriella, helyszín: Aranykor Központ iroda, március 17. kedd 16:00)*

*12.Haladó olasz, 4. szint (Dalnoki Gabriella, helyszín: Aranykor Központ, március 17. kedd, 17:30)*

*13.Német újrakezdő (Rácz Alexandra, március 19. csütörtök, 17:30)*

Sajnálatos módon azonban pontosan a kezdés előtti héten jelent meg nagyobb számban a járvány Magyarországon, s ennek következtében a kurzusok megtartása tilos lett. Így a képzésekre a befizetések ugyan teljes mértékben megtörténtek (96 darab befizetés volt), de már a tanfolyamaink sajnos nem tudtak elindulni (Borbély Klára tanfolyama egyébként sem indult volna, mert nem volt rá jelentkező).

A szentendrei és környéki szeniorok dicséretére legyen mondva, hogy mindösszesen csak 3 ember kért csak visszafizetést, a többiek azt jelezték, hogy az őszi félévben, ha lesz rá mód, „lejárják” a befizetett összegeket. Ez nyilvánvalóan annak a bizalomnak is köszönhető, amelyeket az évek során hallgatóinkkal kialakítottunk.

* 1. Szeniorok Szentendrei Iskolája (SZESZI) – 2020 ősze

Őszi félévünket – aggódván a sajnos nemsokára be is következett zárások miatt – a szokottnál egy hónappal előbb kezdtük el, a következő programmal:

*1. Kezdő angol (Novák Zsófia)*

*Első alkalom, 2020. szeptember 18. péntek, 9.30-11.00-ig, a Dunaparti Művelődési Házban. További 6 alkalom ugyanezen a napon, ugyanebben az időpontban (Dunakorzó 25. földszint)*

*2. Haladó angol (Novák Zsófia)*

*Első alkalom, 2020. szeptember 18. péntek, 12.45-14.15-ig, a Korközpontban*

*További 6 alkalom ugyanezen a napon, ugyanebben az időpontban*

*(Dunakorzó 25. földszint)*

*3. Angol 3. szint (Sot Márton) - elmaradt*

*Első alkalom: 2020. szeptember 24. csütörtök, 14:00-15:30, a Korközpontban*

*További 6 alkalom ugyanezen a napon, ugyanebben az időpontban*

*(Dunakorzó 25. földszint)*

*4. Angol társalgás (Sot Márton) - elmaradt*

*Első alkalom: 2020. szeptember 24. csütörtök, 16:00-17:30, a Korközpontban*

*További 6 alkalom ugyanezen a napon, ugyanebben az időpontban*

*(Dunakorzó 25. földszint)*

*5. Geopolitika (Dr. Jászberényi József)*

*Első alkalom: 2020. szeptember 14. hétfő, 17:00-18:30, a Korközpontban*

*További 6 alkalom ugyanezen a napon, ugyanebben az időpontban*

*6. Olasz haladó (Dalnoki Gabriella) - elmaradt*

*Első alkalom: 2020. szeptember 15. kedd, 16:00-17:30, a Korközpontban*

*További 6 alkalom ugyanezen a napon, ugyanebben az időpontban*

*7. Olasz társalgó (Dalnoki Gabriella) Első alkalom: 2020. szeptember 15. kedd, 18:00-19:30 További 6 alkalom ugyanezen a napon, ugyanebben az időpontban*

*8. Német kurzus (Rácz Alexandra) - elmaradt*

*Első alkalom 2020. szeptember 17. csütörtök, 17:30-19:00, a Korközpontban További 6 alkalom ugyanezen a napon, ugyanebben az időpontban*

*9. Szenior egyensúlytréning (Novák Mária)*

*Első alkalom: 2020. szeptember 18. péntek, 11:30-12:30, a Dunaparti Művelődési Házban További 9 alkalom ugyanott, ugyanazon a napon*

*10. Szenior örömtánc (Novák Mária)*

*Első alkalom: 2020. szeptember 18. péntek, 12:40-13:40, a Dunaparti Művelődési Házban További 9 alkalom ugyanott, ugyanazon a napon*

*11. Kezdő számítástechnika (Illés Csaba) - későbbi időpontra halasztva a KLIK döntése folytán*

*Első alkalom: 2020. szeptember 14. héfő, 18:00 (Helyszín: Rákóczi Gimnázium, 56-os terem)*

*12. Haladó számítástechnika (Illés Csaba) - későbbi időpontra halasztva a KLIK döntése folytán*

*Első alkalom: 2020. szeptember 21. hétfő 18:00 (Helyszín: Rákóczi Gimnázium, 56-os terem)*

Mint a felsorolásból pontosan látszik: összesen 6 kurzust tudtunk végigvinni: Novák Zsófia 2 angolját, Novák Mária 2 mozgáskurzusát (ő az utolsó 2 alkalmat Zoomon adta le), Jászberényi József geopolitikai kurzusát (ez teljesen végigment), illetve Dalnoki Gabriella társalgási olasz kurzusát otthonában tartotta meg. Új hallgatóként 6 ember jelentkezett, és 3 alkalommal történt visszafizetés.

Az elmaradt kurzusok többi jelentkezője elfogadta, hogy a tanfolyamok 2021 tavaszán, bizonytalan időpontban folytatódnak majd.

* 1. Szeniorok Szentendrei Akadémiája (SZESZA) – 2020 tavaszi és őszi előadások

A SZESZA programja folyamatosan zajlott, 2013 januárja óta városunkban. 2020 tavaszán a COVID előtti zárások miatt Önkormányzatunk Kisházasságkötő termében csak a következő két előadásra kerülhetett sor:

**2020. február 26. szerda, 15 óra: Bakos Attila: A keleti filozófiák és az öregedés**

**2020. március 11. szerda, 15 óra: Dr. Udvarvölgyi Zsolt: Az Iszlám és a tudomány**

Mindkét előadásunk hatalmas érdeklődés mellett, pótszékekkel zajlott, pedig utóbbi esetben már lehetett tudni, hogy nemsokára országos és helyi rendelkezések jönnek a zárásról.

A zárások intézkedései lehetetlenné tették azt, hogy a további, tervezett előadásokat megtartsuk, de ha a zárásról szóló rendelkezések nem történnek meg, az idősek egészségére való tekintettel mi magunk sem szorgalmaztuk volna az előadások megtartását, Az elmaradt előadások a következők voltak:

*2020. március 25. szerda, 15 óra: Dr. Nyáry Gábor: Kiberhadviselés, hibrid háborúk – a jövő csataterei*

*2020. április 1. szerda, 15 óra: Dr. Jászberényi József: Az öregedési folyamatok és a művészetterápia*

*2020. április 15. szerda, 15 óra: Dr. Juhász Gabriella: Jogi esetek szenioroknak*

*2020. április 29. szerda, 15 óra: Dr. Zelena András: Megoldások az időskori magány ellen*

Teljesen természetes, hogy bár ősszel, november közepéig elvileg engedélyezettek lettek volna a szenior előadások, az idősek egészsége érdekében az elmaradt előadásokat nem tartottuk meg. (Ebben az időszakban sajnos hamar stabilizálódott a napi 1000-es fertőzésszám, így nem tartottuk indokoltnak az egészségügyi kockázatvállalást).

A nyár folyamán egyetlen kivételt tettünk: a Korközpont kistermében 2020. augusztus 14-én, pénteken, 15 órától *Merre tart a világ?* címmel tartottam volna geopolitikai előadást, amelyen 14 fő vett részt, s ezért kiültünk a Dunapartra és ott a kellő távolságtartással megtartottam az ingyenes előadást.

Időseinkkel tavasz óta emailben és skype-on tartottuk a kapcsolatot, de nem plenáris előadásokat tartottunk, hanem a napi szintű probléma-megoldásban igyekeztünk nekik segíteni, s ez november 15-e után még erősebben jelentkezett. A segítség a mai napig fennáll: 2021 január folyamán például 4 hallgatónknak töltöttük ki a vakcinainfón található jelentkezési lapját, az ő kéréseik és instrukcióik alapján.

Mindezeken túl a Dr. Jászberényi József youtube-csatornán található ingyenes előadás-videók megtekintését ajánlottuk nekik: ez a csatorna nem hoz bevételt a szerkesztőjének, s természetesen a hallgatóktól sem kértünk pénzt egyetlen videó megtekintéséért sem.

* 1. Szeniorok Szentendrei Iskolája – 2021-es terveink

Jelen pillanatban semmit nem tudunk arról, hogy az országos szabályozások mikor engedik meg a szenior kurzusok megtartását. Ennek következtében abban állapodtunk meg tanárainkkal, hogy 2021 februárja során egyeztetünk, és várhatóan 2021 április végén indítjuk el a SZESZI programjait (a hirdetésekre február harmadik hetétől kerül sor). Amennyiben élőben nem tudunk kezdeni, a Google Meet-programot fogjuk használni.

Terveink szerint 2 mozgásprogram, 2 angol kurzus, 1 olasz, 1 geopolitika és 1 számítástechnikai kurzust fogunk kezdeni, s 2021 őszén jelentkezünk újra a teljes, 13-14 csoportos kurzushirdetésünkkel.

* 1. Szeniorok Szentendrei Akadémiája – 2021-es terveink

2021 tavaszán csak akkor kezdünk előadásprogram-hirdetésbe, ha azt az országos szabályozások megengedik. Ha a tavasz első hónapjaiban ez elmarad, abban az esetben terveink szerint április végén és május elején tartjuk meg az elmaradt 4 előadást, sorrendben:

Dr. Nyáry Gábor: Kiberhadviselés, hibrid háborúk – a jövő csataterei

Dr. Jászberényi József: Az öregedési folyamatok és a művészetterápia

Dr. Juhász Gabriella: Jogi esetek szenioroknak

Dr. Zelena András: Megoldások az időskori magány ellen

Amennyiben az országos szabályozások fizikai előadásokat egyáltalán nem engedélyeznek a tavasz folyamán, úgy ezeket az előadásokat a Google Meet rendszeren keresztül fogjuk megtartani. A 2021-es őszi programot azonban már teljesen előadássorozattal tervezzük lebonyolítani, az előadások központi, közös témája a demencia lesz (6 db előadást tervezünk).

*Összefoglalóm és a 2021-re vonatkozó tervek elfogadását kérve maradok tisztelettel:*

Dr. Jászberényi József

felnőttképzési igazgató

főiskolai tanár

Aranykor Központ

igazgató

06 30 692 47 46